कर्क राशि के लोग अपने काम सही तरीके से करेंगे तो बेहतर होगा, तुला राशि के लोग अधूरे काम पूरे करें
सोमवार, 24 जुलाई को मेष राशि के लोग समय का सही इस्तेमाल करें। कर्क राशि के लोग अपने काम सही तरीके से करेंगे तो बेहतर रहेगा। तुला राशि के लोगों को अधूरे काम पूरे करेंगे तो लाभ हो सकता है। Monday, 24th July Tarot rashifal, Shukrawar ka rashifal, Cancer people, Libra rashifal in hindi
सोमवार, 24 जुलाई को मेष राशि के लोग समय का सही इस्तेमाल करें। कर्क राशि के लोग अपने काम सही तरीके से करेंगे तो बेहतर रहेगा। तुला राशि के लोगों को अधूरे काम पूरे करेंगे तो लाभ हो सकता है। जानिए सभी 12 राशियों के लिए दिन कैसा रह सकता है...
मेष - FIVE OF WANDS 
वक्त का सही इस्तेमाल न करने से तनाव बढ़ सकता है। लोगों के साथ बात करते समय सतर्कता रखें। आपके द्वारा बोली गई बात का इस्तेमाल आपके खिलाफ हो सकता है। आपकी वजह से किसी व्यक्ति की परेशानी बढ़ सकती है। किसी का अपमान न करें।
करियर : करियर से जुड़े निर्णय लेने से पहले अपने आर्थिक पक्ष पर ध्यान दें।
लव : रिलेशनशिप से जुड़े विचारों की वजह से तकलीफ हो सकती है, लेकिन वर्तमान में परिस्थिति अलग रहेगी।
हेल्थ : सेहत संबंधी उतार-चढ़ाव बने रहेंगे।
लकी कलर : लाल
लकी नंबर : 4
वृषभ - JUSTICE
अपने प्रयत्नों से परिस्थिति को पक्ष में करना आपके लिए संभव हो सकता है। जीवन में संतुलन बनाए रखें। परिवार से अधिक अन्य बातों पर ध्यान देने से परिवार के लोगों की नाराजगी का सामना करना पड़ सकता है। अपने कर्तव्य निभाते समय नियमों का ध्यान रखने की आवश्यकता है।
करियर : करियर में नई शुरुआत हो सकती है। फिलहाल किसी भी बड़े काम में बदलाव करने की कोशिश न करें।
लव : पार्टनर के द्वारा बोली गई बातों की वजह से अपनी गलतियों का एहसास होगा।
हेल्थ : थायराइड संबंधी तकलीफ हो सकती है।
लकी कलर : नीला
लकी नंबर : 7
मिथुन - TEN OF SWORDS 
मानसिक तकलीफ दूर करने का रास्ता मिलेगा। जो बातें आपके लिए सही हैं, उन्हें स्वीकार करें। फिलहाल आप अपने सीमित विचारों की वजह से खुद के लिए तकलीफ न बढ़ाएं। परिवार के लोगों से मिलने वाली आलोचना आपको निराश कर सकती है, लेकिन निराशा से बचना होगा।
करियर : करियर संबंधी चिंता दूर करने की कोशिश करें।
लव : रिलेशनशिप के कारण तकलीफ जल्दी ही दूर हो सकती है।
हेल्थ : बदन दर्द की परेशानी बढ़ सकती है।
लकी कलर : सफेद
लकी नंबर : 2
कर्क - EIGHT OF WANDS 
अपेक्षा के अनुसार काम आगे बढ़ेंगे। व्यक्तिगत जीवन में चल रहे उतार-चढ़ाव के कारण तकलीफ हो सकती है। परिवार के लोगों के साथ भावनात्मक रूप से जुड़ने की कोशिश करें। मित्रों को आपसे भावनात्मक सहयोग की अपेक्षा होगी। हर एक काम सही तरीके से करने पर ध्यान दें।
करियर : करियर संबंधी बातें आगे बढ़ने की वजह से लाभ हो सकता है।
लव : रिलेशनशिप से जुड़ी नाराजगी जल्दी ही दूर होगी।
हेल्थ : सेहत में सुधार हो सकता है।
लकी कलर : पीला
लकी नंबर : 1
सिंह - THE HANGEDMAN 
पुरानी बातों में अटके रहने से आपका नुकसान हो सकता है। गलत आदतों को सुधारने की कोशिश करें। व्यक्तिगत विकास पर भी ध्यान दें। आध्यात्मिक बातों में रूचि बढ़ेगी। भावनात्मक तकलीफों को दूर करने का रास्ता मिलेगा।
करियर : व्यापारी वर्ग को बड़ा आर्डर मिल सकता है।
लव : परिस्थिति चाहे जैसे भी हो, पार्टनर का साथ देते रहें।
हेल्थ : सिर दर्द या माइग्रेन जैसी तकलीफ बढ़ सकती है। तनाव से खुद को दूर रखें।
लकी कलर : हरा
लकी नंबर : 3
कन्या - SIX OF SWORDS
यात्रा संबंधी योजना के कारण बदलाव हो सकते हैं। फिलहाल योजना में लचीलापन बनाए रखना होगा। खुद से अधिक अन्य लोगों पर ध्यान देने से थोड़ी निराशा हो सकती है। अन्य लोगों को आपकी अधिक जरूरत है और जब उनकी जरूरतें पूरी होंगी, आपको प्रसन्नता मिलेगी। साथ में आपका काम आगे बढ़ने से सकारात्मक प्राप्त होगी।
करियर : व्यापारी या स्टॉक मार्केट से जुड़े लोगों को बड़ा फायदा हो सकता है।
लव : परिवार और पार्टनर के करीब आने के लिए किए प्रयत्नों को सफलता मिलेगी।
हेल्थ : जोड़ों का दर्द तकलीफ दे सकता है।
लकी कलर : नीला
लकी नंबर : 6
तुला - THE TOWER
पुराने लेन-देन की वजह से तनाव रहेगा। अधूरे काम आपके लिए अभी समस्या बनते हुए नजर आ रहे हैं। जब तक पूरी जानकारी नहीं मिलती है, तब तक काम को आगे न बढाएं। नकारात्मक विचारों से आपका नुकसान हो सकता है। यदि आप परिस्थिति बदलना चाहते हैं तो सही राह पर चलने की कोशिश करें। किसी भी प्रलोभन की वजह से कोई गलती न करें।
करियर : नौकरी पेशा लोगों की आलोचना हो सकती है। गलतियों को सुधारने का मौका मिल सकता है।
लव : तीसरे व्यक्ति का बढ़ता हस्तक्षेप विवाद बढ़ा सकता है।
हेल्थ : पेट की जलन तकलीफ का कारण बन सकती है।
लकी कलर : पर्पल
लकी नंबर : 5
वृश्चिक - SEVEN OF SWORDS
आर्थिक लेन-देन करते समय पारदर्शिता बनाए रखें। किसी व्यक्ति की कमजोरी का गलत फायदा न उठाएं। आपके द्वारा किए गलत कामों का फल तुरंत मिल सकता है। सतर्क रहें। नियम-कायदे से संबंधित बातों को गंभीरता से लेने की कोशिश करें।
करियर : कॉन्ट्रैक्ट बेसिस पर काम करने वाले लोगों के जीवन में स्थिरता रहेगी, काम के विस्तार पर भी ध्यान देने की आवश्यकता है।
लव : पार्टनर के द्वारा बोला गया झूठ पकड़ा जा सकता है, इस कारण विवाद हो सकता है।
हेल्थ : मांसपेशियों में खिंचाव हो सकता है।
लकी कलर : ग्रे
लकी नंबर : 8
धनु - NINE OF PENTACLES 
भविष्य संबंधी योजना बनाते समय दूरदृष्टि रखकर काम करने की कोशिश करें। बड़े निवेश पर जोर दें। इस कारण आर्थिक पक्ष मजबूत होगा। पैसों के कारण जो तनाव है, उसे दूर करने रास्ता मिलेगा। अपनी कार्यक्षमता बढ़ाने के लिए प्रयत्न जारी रखें। फिलहाल काम पर अधिक ध्यान देना होगा।
करियर : करियर के लिए बड़े अवसर आसानी से प्राप्त होंगे। हर एक अवसर पर ध्यान देते रहें।
लव : परिवार के लोगों के साथ विवाद हो सकते हैं। पार्टनर से मिल रहे सुझाव पर ध्यान दें।
हेल्थ : महिलाओं को सेहत संबंधी तकलीफ हो सकती है।
लकी कलर : हरा
लकी नंबर : 9
मकर - QUEEN OF CUPS 
जब तक हाथ में लिया काम पूरा नहीं होता है, तब तक अपनी एकाग्रता भंग न होने दें। जो बातें भावनात्मक रूप से आपको कमजोर बनाती हैं, उन से खुद को दूर रखें। भविष्य से जुड़े विचारों के बारे में आज न सोचें। आप सही मार्ग पर हैं और आपके द्वारा बनाई गई योजना सफल हो सकती है।
करियर : अपने निर्णय जब तक अमल में नहीं लाते हैं, तब तक इसकी चर्चा न करें।
लव : पार्टनर के बर्ताव के कारण अकेलापन हो सकता है।
हेल्थ : दांतों से संबंधित तकलीफ दूर करने के लिए डॉक्टर की सलाह के अनुसार उपचार लेना जरूरी होगा।
लकी कलर : पीला
लकी नंबर : 4
कुंभ - SEVEN OF WANDS 
कम समय में अधिक काम को पूरा करने की आवश्यकता है। अचानक से नई समस्याएं नजर आएंगी, लेकिन उन्हें सुलझाना आपके लिए आसान होगा। अन्य लोगों से मिल रही मदद स्वीकार करें। अगर पैसों से संबंधित कोई समस्या है तो उसे धीरे-धीरे दूर करने की कोशिश करें।
करियर : विद्यार्थियों का तनाव बढ़ सकता है, लेकिन सही करियर का चुनाव जल्दी ही किया जाएगा।
लव : पार्टनर के साथ बढ़ रहे विवाद चिंता का कारण बन सकते हैं।
हेल्थ : हार्मोनल इंबैलेंस की वजह से आपके स्वभाव में बदलाव हो सकता है।
लकी कलर : लाल
लकी नंबर : 5
मीन - FIVE OF CUPS
दिन की शुरुआत में नकारात्मक विचार रहेंगे, चिड़चिड़ापन हो सकता है। दिन के अंत तक कई काम अपेक्षा के अनुसार पूरे होने से प्रसन्नता रहेगी। वर्तमान समस्या की वजह से चिंता बढ़ सकती है। अभी तक मिली सीख पर ध्यान देते हुए खुद को बेहतर बनाने की कोशिश करें।
करियर : स्टॉक मार्केट से जुड़े लोगों को मार्गदर्शन मिलेगा, इस वजह से ज्यादा फायदा मिल सकता है।
लव : पार्टनर के द्वारा बोली गई गलत बातों की वजह से आपकी निराशा बढ़ सकती है, लेकिन आपको धैर्य से काम लेना होगा।
हेल्थ : लो बीपी या खून संबंधी कोई बीमारी है तो उसे नजरअंदाज न करें।
लकी कलर : गुलाबी
लकी नंबर : 9